**hatásvizsgálati lap**

**az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet, és az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256/2013. (VII. 5.) Korm. rendelet módosításáról, valamint az Egészségbiztosítási Alap Gyógyító-megelőző ellátás jogcím-csoport 2018. évi előirányzatairól történő átcsoportosításról szóló előterjesztéshez**

**I. Költségvetési hatások**

* **2,5 milliárd forint átcsoportosítása**

Az előterjesztésben foglalt célok eléréséhez átcsoportosításra van szükség.

A Háziorvosi, háziorvosi ügyeleti ellátás jogcím előirányzata terhére 2.500.000.000 Ft átcsoportosítására kerül sor. Az átcsoportosítást követően fennmaradó előirányzat, az időarányos felhasználást figyelembe véve biztosítja a további működést.

* 1.250.000.000 Ft az Összevont szakellátás jogcím javára a gyermekellátás szorzójának 10 %-kal történő megemelése érdekében szükséges forrás biztosításához, valamint
* 1.250.000.000 Ft a Betegszállítás és orvosi rendelvényű halottszállítás jogcím javára, az ezen a területen kialakult forráshiány enyhítése érdekében.

Magyarország 2018. évi központi költségvetéséről szóló 2017. évi C. törvény 13. § (1) bekezdése alapján a LXXII. Egészségbiztosítási Alap fejezet, 2. cím, 3. alcím, 1. Gyógyító-megelőző ellátás jogcímcsoporton belül az 1-20. jogcímek között, valamint az 5. Gyógyászati segédeszköz támogatás jogcímcsoporton belül a jogcímek között az egészségbiztosításért felelős miniszter az államháztartásért felelős miniszter egyetértésével átcsoportosíthat. A két miniszter hozzájárulásához kötött átcsoportosításról az Egészségügyért Felelős Államtitkárság az előterjesztéssel egyidejűleg gondoskodik.

* **béremeléshez kapcsolódó intézkedések – nincs költségvetést módosító hatás**

A módosítás célja, hogy az egészségügyi dolgozók 2018. évi béremeléséhez kapcsolódóan a munkáltató részére biztosított többletfedezet – annak teljesítményfinanszírozásba történő beépítéséig – támogatásként kerüljön utalványozásra, amelyhez a szükséges fedezet a célelőirányzatok jogcím, *egészségügyi dolgozók 2018. november havi béremelésének fedezete* c. előirányzaton rendelkezésre áll.

Cél továbbá a Vámospércs-Kistérségi Egészségügyi Szakellátó Nonprofit Korlátolt Felelősségű Társaság béremelésre való jogosultságának megteremtése. Az intézmény megfelel a béremelés jogosultsági feltételeinek, azonban nem szerepel az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256/2013. (VII. 5.) Korm. rendelet 2. mellékletében felsorolt intézményi körben. Az intézkedés 15 dolgozót érint melynek költségvetési forrás összege 282 425 forint/hó. Az egészségügyi dolgozók béremelésére rendelkezésre álló fedezet a bérbeépítés során a járóbeteg-szakellátási kasszába beépült, az a teljesítményjelentések alapján a járóbeteg-szakellátás kasszából kerül kifizetésre az intézmény részére.

* **211,7 milliárd forint átcsoportosítása**

A jelenleg módosítás alatt álló, *az egészségügyi szakellátás társadalombiztosítási finanszírozásának egyes kérdéseiről szóló 9/1993. (IV. 2.) NM rendelet és a gyógyító-megelőző ellátás jogcímén az Egészségbiztosítási Alap terhére finanszírozható homogén betegségcsoportok kódolási és besorolási szabályairól szóló 10/2012. (II. 28.) NEFMI rendelet módosításáról* szóló javaslatban szereplő új sztereotaxiás sugárkezelési ellátások bevezetésének elfogadása esetén a becsült többlet finanszírozási igény a fekvőbeteg-szakellátás vonatkozásában éves szinten 1 270 266 000 forint. A rendelettervezet 2018. szeptember 1-jei hatálybalépése esetén, a 2018. finanszírozási év fennmaradó 2 hónapjára vonatkozóan a többletforrás igény 211 711 000 forint, amely a Gyógyító-megelőző ellátás Céltartalék jogcímről kerül átcsoportosításra.

**II. Adminisztratív terhek**

Adminisztratív terhek szempontjából többlet terheket az előterjesztés nem tartalmaz.

**III. Egyéb hatások**

A tervezett jogszabály-módosítások elősegítik a béremeléssel érintett bérek kifizetésének folyamatosságát, valamint a 14 év alatti gyermekek hatékonyabb ellátását.