**A Kormány**

**…/2018 (…) Korm. rendelete**

**az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet, és az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256/2013. (VII. 5.) Korm. rendelet**

**módosításáról**

A Kormány

a kötelező egészségbiztosítás ellátásairól szóló 1997. évi LXXXIII. törvény 83. § (2) bekezdés *a)* pontjában kapott felhatalmazás alapján,

a 2. alcím és a 2. melléklet tekintetében az egészségügyi tevékenység végzésének egyes kérdéseiről szóló 2003. évi LXXXIV. törvény 28. § (3) bekezdés *b)* pontjában kapott felhatalmazás alapján,

az Alaptörvény 15. cikk (1) bekezdésében meghatározott feladatkörében eljárva a következőket rendeli el:

**1. Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 31.) Korm. rendelet módosítása**

**1. §**

Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 31.) Korm. rendelet (a továbbiakban: 43/1999. Korm. rendelet) a következő 76/U. §-sal egészül ki:

„76/U. § Az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 31.) Korm. rendelet és az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól 256/2013. (VII. 5.) Korm. rendelet módosításáról szóló …/2018. (...) Korm. rendelettel megállapított 26. § (6) bekezdését a 2018. augusztus havi teljesítmények elszámolásától kell alkalmazni.”

**2. §**

A 43/1999. (III. 3.)Korm. rendelet *5. számú melléklete* helyébe az 1. mellékletlép.

**3. §**

A 43/1999. Korm. rendelet 26. § (6) bekezdésében az „1,1-es szorzó” szövegrész helyébe az „1,2-es szorzó” szöveg lép.

**2. Az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól 256/2013. (VII. 5.) Korm. rendelet módosítása**

**4. §**

Az egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól 256/2013. (VII. 5.) Korm. rendelet (a továbbiakban: 256/2013. Korm. rendelet) 4/B. § (9) bekezdése helyébe a következő rendelkezés lép:

„(9) A munkáltató a tárgyévben ténylegesen kifizetett összegekről a tárgyévet követő március 31-ig köteles elszámolni a miniszter által meghatározott módon. Az elszámolás módját a miniszter az általa vezetett minisztérium és a NEAK honlapján közzéteszi.”

**5. §**

A 256/2013. Korm. rendelet 2. melléklete a 2. melléklet szerint módosul.

**6. §**

A 256/2013. Korm. rendelet

a) 4/B. § (1) és (7) bekezdésében az „a 2018. január-augusztus hónapra” szövegrész helyébe az „a 2018. január hónaptól” szöveg,

b) 4/B. § (5) bekezdésében a „minden hónap 10. napjáig, utolsó alkalommal 2018. szeptember 15-éig” szövegrész helyébe a „minden hónap 10. napjáig” szöveg

lép.

**7. §**

Hatályát veszti a 256/2013. Korm. rendelet 4/B. § (8) bekezdése.

**3. Záró rendelkezések**

**8. §**

(1) Ez a rendelet – a (2) bekezdésben foglalt kivétellel – a kihirdetését követő napon lép hatályba.

(2) Az 1. és a 3. § 2018. szeptember 1-én lép hatályba.

*1. melléklet* *a …/2018. (…) Korm. rendelethez*

|  |  |  |  |  |  |  |  |
| --- | --- | --- | --- | --- | --- | --- | --- |
| *„5. számú melléklet a 43/1999. (III. 3.) Korm. rendelethez* | | | | | | | |
|  |  |  | |  | | ***Millió forint*** | |
| **Megnevezés** | | | | | | | **2018. évi előirányzat** |
|  | **Háziorvosi, háziorvosi ügyeleti ellátás** | | | | |  | |
|  |  | | Praxisfinanszírozás | | | 119 825,3 | |
|  |  | | Indikátorrendszer finanszírozása | | | 4 800,0 | |
|  |  | | Eseti ellátás díjazása | | | 649,3 | |
|  |  | | Ügyeleti szolgálat | | | 10 106,2 | |
| **1.** | **Háziorvosi, háziorvosi ügyeleti ellátás összesen** | | | | | **135 380,8** | |
|  | **Védőnői szolgáltatás, anya-, gyermek- és ifjúságvédelem** | | | | |  | |
|  |  | | Iskolaegészségügyi ellátás | | | 2 317,1 | |
|  |  | | Védőnői ellátás | | | 24 009,8 | |
|  |  | | Anya-, gyermek- és csecsemővédelem | | | 483,4 | |
|  |  | | MSZSZ: gyermekgyógyászat | | | 121,6 | |
|  |  | | MSZSZ: nőgyógyászat | | | 96,3 | |
| **2.** | **Védőnői szolgáltatás, anya-, gyermek- és ifjúságvédelem összesen** | | | | | **27 028,2** | |
| **3.** | **Fogászati ellátás** | | | | | **32 070,1** | |
| **4.** | **Otthoni szakápolás** | | | | | **5 596,8** | |
| **5.** | **Betegszállítás és orvosi rendelvényű halottszállítás** | | | | | **8 046,9** | |
| **8.** | **Művesekezelés** | | | | | **23 171,1** | |
| **11.** | **Működési költségelőleg** | | | | | **2 000,0** | |
|  | **Célelőirányzatok** | | | | |  | |
|  |  | | Méltányossági alapon történő térítések | | | 2 611,3 | |
|  |  | | Alapellátási vállalkozás támogatási átalánydíj | | | 55,0 | |
|  |  | | Tartósan betöltetlen háziorvosi és fogorvosi körzetek betöltésének, valamint háziorvosi tevékenység végzéséhez szükséges praxisjog vásárlásának támogatása | | | 1 250,0 | |
|  |  | | Tervezett külföldi ellátások orvosi felülvizsgálata | | | 20,0 | |
|  |  | | Egészségügyi dolgozók 2018. évi béremelésének fedezete | | | 20 719,2 | |
|  |  | | Egészségügyi dolgozók fix összegű bérkiegészítésének, béremelésének fedezete | | | 3 835,7 | |
|  |  | | Az egészségügyi dolgozók pénzellátást helyettesítő jövedelem-kiegészítése | | | 8 126,0 | |
|  |  | | Fiatal szakorvosok támogatása | | | 2 381,1 | |
| **13.** | **Célelőirányzatok összesen** | | | | | **38 998,3** | |
| **15.** | **Mentés** | | | | | **43 664,7** | |
| **17.** | **Laboratóriumi ellátás** | | | | | **27 458,0** | |
|  | **Összevont szakellátás** | | | | |  | |
|  |  | | Járóbeteg-szakellátás | | | 170 780,4 | |
|  |  | | **Fekvőbeteg-szakellátás** | | | 592 837,3 | |
|  |  | | *aktív fekvőbeteg-szakellátás* | | | *500 287,9* | |
|  |  | | *krónikus fekvőbeteg-szakellátás* | | | *86 114,5* | |
|  |  | | *bázis finanszírozású szakellátás (BVOP)* | | | *1 434,8* | |
|  |  | | *várólista csökkentés* | | | *5 000,0* | |
|  |  | | Extrafinanszírozás | | | 1 000,0 | |
|  |  | | Nagyértékű gyógyszerfinanszírozás | | | 82 224,6 | |
|  |  | | Speciális finanszírozású szakellátás | | | 42 767,2 | |
| **18.** | **Összevont szakellátás összesen** | | | | | **889 609,5** | |
| **19.** | **Népegészségügy fejlesztése** | | | | | **993,3** | |
| **20.** | **Háziorvosi ellátás fejlesztése** | | | | |  | |
| **21.** | **Gyógyító-megelőző ellátás céltartalék** | | | | | **290,2** | |
| **ÖSSZESEN** | | | | | **1 234 307,9** | | |

”

*2. melléklet a …/2018. (…) Korm. rendelethez*

A 256/2013. Korm. rendelet 2. mellékletében foglalt táblázat a következő 260. sorral egészül ki:

|  |  |  |
| --- | --- | --- |
|  | *A* | *B* |
| *1.* | *Egészségügyi szolgáltató neve* | *Település* |

„

|  |  |  |
| --- | --- | --- |
| 260. | Vámospércs-Kistérségi Egészségügyi Szakellátó Nonprofit Korlátolt Felelősségű Társaság | Vámospércs |

”